== Kommunerne gennem tiderne ==
Kommunernes antal og indbyggertal har varieret en del gennem tiderne. I 1965 var der flest, nemlig 1345. Der var 277 kommuner i Danmark fra 1. april 1970 til og med 31. marts 1974, dagen før [[Sengeløse]] kommune, som var blevet oprettet 1. april 1970, blev en del af [[Høje-Taastrup Kommune]] og [[Store Magleby Sogn]] og [[Dragør Sogn]] blev til [[Dragør Kommune]]. Fra 1. april 1974 til og med 31. december 2002 var der 275 kommuner i Danmark, derefter 271 kommuner til og med 31. december 2005 ([[Bornholms Regionskommune|Bornholm]] var blevet éen kommune), og 270 kommuner ([[Ærø Kommune|Ærø]] var blevet éen kommune) til og med 31. december 2006. Udover disse to nye kommuner forblev 30 kommuner selvstændige efter 1. januar 2007. [[Kommunalreformen 1970#Kommuner|1. april 1972 blev mange kommunegrænser justeret i mindre omfang, så arealer blev overtaget af andre kommuner.]] 1. april var ikrafttrædelsesdatoen, fordi [[Danske stat|statens]] og den offentlige sektors [[finansår]] før [[1. januar]] [[1979]] begyndte [[1. april]] (og sluttede [[31. marts]]). [[1976]] vedtog [[Folketing]]et loven, hvor finansåret blev sammenfaldende med [[kalenderår]]et (1. januar til 31. december), gældende fra 1. januar 1979.
Politik Historie